Μιχάλης Ζαμπέτας

Ο Μιχάλης Ζαμπέτας (Αιγάλεω, 5 Ιουνίου 1956 - 10 Μαρτίου 2008) ήταν Έλληνας συνθέτηςΖαμπέτας Μιχάλης: Τραγούδια, κιθαρίσταςΜιχάλης Ζαμπέτας: "Ο Μπατίρης", τραγουδιστής και πολιτικός. Ο Μ. Ζαμπέτας από νωρίς ακολούθησε τα βήματα του διάσημου πατέρα του, απ' τον οποίο διδάχθηκε τη μουσική τέχνη (αμφότεροι υπήρξαν ουσιαστικά αυτοδίδακτοι). Σαν εκτελεστής, συνεργάσθηκε με το Γιώργο Στεφανάκη κι άλλους συνθέτες. Ως οργανοπαίκτης (κιθάρα και μπουζούκι) πραγματοποίησε πολλές εμφανίσεις σε λαϊκές σκηνές ("Χυτήριο Θέατρο" κλπ). Διετέλεσε ακόμη, εκλεγμένος δημοτικός σύμβουλος Αιγάλεω επί μια τετραετία, με το συνδυασμό του Γιάννη Μυστακόπουλου.

Στην προσωπική ζωή του υπήρξε μποέμ, αλλά και πολύ αγαπητός. Σχετίσθηκε με τρεις γυναίκες, η μια εκ των οποίων ήταν η ηθοποιός και τραγουδίστρια Νέλλη Γκίνη και απόκτησε δυο παιδιά από ισάριθμους γάμους. Tον Γιώργο Ζαμπέτα, από την Ελένη Νταράλα, ετεροθαλή αδελφή του Γιώργου Νταλάρα και τον Μιχάλη Ζαμπέτα jr. από την τελευταία του σύντροφο.

Φανατικός καπνιστής, προσβλήθηκε από καρκίνο και έχασε πρόωρα τη ζωή του στις 10 Μαρτίου του 2008. Κατά τραγική σύμπτωση την ίδια ημερομηνία είχε πεθάνει και ο πατέρας του, 16 χρόνια νωρίτερα.

 Εργογραφία 
 1991: Τα ερωτικά (άλμπουμ, Alfa-Mi Records)
 1993: Κάποιο λάκκο έχει η φάβα (άλμπουμ, Vasipap)
 1993: Μέρες μουσικής 1922–1992: Λαϊκό τραγούδι (συλλογή, Lyra/Σινασός)
 1999: "Ο μπάρμπας μου ο Παναής" (σινγκλ, WEA)
 2001: "Ο Τζακ Ο' Χάρα" (επανεκτέλεση) (από το άλμπουμ Ανωτάτη Ζαμπετική)
 2004: Τα γαϊδουράκια (EP, Miza Records)

 Πηγές 
 Μιχάλης Ζαμπέτας (1957-2008) 

 Παραπομπές 

Κατηγορία:Έλληνες τραγουδοποιοί